wickkiey/tamil-wikipedia-chunked huggingface dataset:
# ஜானகிதேவி பஜாஜ்

**ஜானகிதேவி பஜாஜ்** (*Janaki Devi Bajaj*) (1893 சனவரி 7 - 1979 மே 21) இவர் ஓர் இந்திய சுதந்திர ஆர்வலர் ஆவார். இவர் 1932 இல் ஒத்துழையாமை இயக்கத்தில் பங்கேற்றதற்காக சிறையில் அடைக்கப்பட்டார்.
# ஜானகிதேவி பஜாஜ்

## ஆரம்பகால வாழ்க்கை மற்றும் பணிகள்

இவர் 1893 சனவரி 7 அன்று மத்தியப் பிரதேசத்தின் ஜோரா என்ற இடத்தில் வைணவ மார்வாடி குடும்பத்தில் பிறந்தார். தனது எட்டு வயதில், வழக்கமான இந்திய வழியில் அவர்களது குடும்பங்கள் ஏற்பாடு செய்திருந்த ஒரு போட்டியில், தனது சொந்த சமூகத்தைச் சேர்ந்த 12 வயது ஜம்னாலால் பஜாஜ் என்ற பையனை மணந்தார். திருமணம் முற்றிலும் இணக்கமான மற்றும் வழக்கமானதாக இருந்தது. மேலும் இவர் ஒரு அர்ப்பணிப்புள்ள மனைவியாகவும், தாயாகவும் இருந்தார். இவர்களது திருமணத்தின் போது, பஜாஜ் குடும்பம் மிகவும் சராசரி, நடுத்தர வர்க்க வர்த்தகர்களில் ஒன்றாக இருந்தது; பல ஆண்டுகளுக்குப் பின்னர், ஜம்னாலால் ஒரு பெரிய வணிகக் குழுவை உருவாக்கி இந்தியாவின் ஆரம்பகால தொழிலதிபர்களில் ஒருவராக மாறினார்.  
இவர் தனது கணவருடன் சேர்ந்து சுதந்திரப் போராட்ட இயக்கத்தில் பங்கேற்றார். மேலும் இராட்டையில்காதி சுழல்வதையும், கரசேவையில், ஹரிஜன்களின் வாழ்க்கையை மேம்படுத்துவதற்கும், 1928 இல் அவர்களின் கோவில் நுழைவுக்கும் பணிபுரிந்தார். சுதந்திரத்திற்குப் பிறகு, இவர் நிலக்கொடை இயக்கத்தில் வினோபா பாவேவுடன் பணிபுரிந்தார். இவர் அகில் பாரதியா கரசேவைச் சங்கத்தின் தலைவராக 1942 முதல் பல ஆண்டுகள் பணியாற்றினார். 1956 ஆம் ஆண்டில் இந்தியாவின் இரண்டாவது மிக உயர்ந்த குடிமை விருதான பத்ம விபூசண் விருது வழங்கப்பட்டது. இவர் தனது சுயசரிதையான *மேரி ஜீவன் யாத்திரா* என்பதை 1965 இல் வெளியிட்டார்.
# ஜானகிதேவி பஜாஜ்

## மரபு

இவர் 1979 இல் இறந்தார். இவரது நினைவாக பல கல்வி நிறுவனங்களும், விருதுகளும் அமைக்கப்பட்டுள்ளன. அவற்றில் ஜானகி தேவி பஜாஜ் மேலாண்மைக் கல்வி நிறுவனம், கோட்டா, ஜானகி தேவி பஜாஜ் அரசு முதுகலை பெண்கள் கல்லூரி மற்றும் பஜாஜ் மின்நிறுவனங்கள், 'ஜானகிதேவி பஜாஜ் கிராம விகாசு சன்ஸ்தா' ஆகியவை அடங்கும். 1992-93 ஆம் ஆண்டில் கிராமப்புற தொழில்முனைவோருக்காக ஜானகிதேவி மகளிர் புரஸ்கார் என்ற அமைப்பை நிறுவப்பட்டது.
# அன்னமானந்தா மகாதேவர் கோயில்

**அன்னமானந்தா மகாதேவர் கோயில்** (*Annamanada Mahadeva Temple*) என்பது கேரளத்தின், திருச்சூர் மாவட்டத்தின், அன்னமானந்தாவில் அமைந்துள்ள ஒரு கோயில் ஆகும். இந்தக் கோயிலானது சிவனுக்காக கட்டப்பட்டது. இந்தக் கோயிலில் உள்ள சிவலிங்கம் கிட்டத்தட்ட நான்கு அடி உயரம் கொண்டது. அருச்சுனனுக்கு பாசுபத அஸ்திரத்தை அளிப்பதற்காக சிவன் எடுத்த கிராதமூர்த்தி வடிவமாக இங்குள்ள சிவன் கருதப்படுகிறார். இந்தக் கோயிலை கொச்சின் தேவஸ்வம் வாரியம் நிர்வகித்து வருகிறது.
# கனகக்குன்னு அரண்மனை

கனகக்குன்னு அரண்மனையின் முழுத் தோற்றம் ]]
**கனகக்குன்னு அரண்மனை** (*Kanakakkunnu Palace*) என்பது கேரளத்தின், திருவனந்தபுரத்தின், நேப்பியர் அருங்காட்சியகத்துக்கு அருகில் உள்ள ஒரு அருங்காட்சியகம் ஆகும்.
கனகக்குன்னு அரண்மனை வளாகத்தில் இந்தியாவின் முதல் எண்ம பூங்கா அமைந்துள்ளது. இதை கேரளப் பல்கலைக்கழகத் தாவரவியல் தறையைச் சேர்ந்த அகிலேஷ் எஸ். வி. நாயர் மற்றும் ஏ.கங்கபிரசாத் ஆகியோர் உருவாக்கியுள்ளனர்.  
இன்று அரண்மனையும் இதன் பரந்த மைதானமும் இன்று பல கலை நிகழ்ச்சிகளும், விழாக்களும் அரங்கேறும் இடமாக உள்ளது. இங்கு அகில இந்திய நடன விழாவானது (அக்டோபர் முதல் மார்ச் வரை) கேரள சுற்றுலாத்துறையால் ஒவ்வொரு ஆண்டும் ஏற்பாடு செய்யப்படுகிறது. இந்த காலகட்டத்தில் ஒவ்வொரு நாளும் இந்திய பாரம்பரிய நடன நிகழ்ச்சிகள் நடத்தப்படுகின்றன. வெளிநாடுகளில் இருந்து பல சுற்றுலாப் பயணிகள் ஒவ்வொரு ஆண்டும் வருகிறார்கள்.
# கனகக்குன்னு அரண்மனை

## வரலாறு

இந்த அரண்மனையை ஸ்ரீ மூலம் திருநாள் கட்டியதாக கூறப்படுகிறது. இது பின்னர் திருவிதாங்கூர் அரச குடும்பத்தினர் தன் விருந்தினர்களை மகிழ்விக்கும் இடமாக இருந்தது. அதாவது அரச குடும்பம் சைவ உணவு பழக்கத்தைக் கொண்டதாக இருந்ததால், தன் விருந்தினருக்கு அசைவ உணவை பரிமாறும் இடமாக பயன்படுத்தப்பட்டது. இது தற்போது கேரள சுற்றுலாத் துறையால் பாதுகாக்கப்படுகிறது. அரண்மனை ஏராளமான கலாச்சார சந்திப்புகளும், நிகழ்ச்சிகளும் நடப்பதற்கு ஏற்ற இடமாக உள்ளது. கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளை (இன்டாக்) இந்த இடத்தை பாரம்பரிய நினைவுச்சின்னங்களின் பட்டியலிடியலில் சேர்த்துள்ளது.
# கனகக்குன்னு அரண்மனை

## விவரங்கள்

இந்த அரண்மனையானது திருவனந்தபுரம் நகரின் மையத்தில் நேப்பியர் அருங்காட்சியகத்துக்கு வடகிழக்கில் சுமார் 800 மீட்டர் தொலைவில் அமைந்துள்ளது. கனகக்குன்னு அரண்மனையானது காலனிய காலத்தின் இறுதிகால கட்டடக்கலை இடங்களில் ஒன்றாக, திருவாங்கூர் மன்னர் சிறீ மூலம் திருநாள் (1885-1924) ஆட்சிக்காலத்தில் விசுவகர்மாக்களின், உதவியுடன் கட்டப்பட்டது இந்த அரண்மனை அரச விருந்துகளுக்கு முக்கிய இடமாக விளங்கியது. பின்னர் திருவிதாங்கூரின் பிரபலமான மன்னர்களில் ஒருவரான சுவாதி திருநாள் அரண்மனையை புதுப்பித்து, இதன் வளாகத்தில் வரிப்பந்தாட்ட அரங்கைக் கட்டினார். அவர் அதை சில ஆண்டுகள் கோடைகால மாளிகையாக பயன்படுத்தினார். கேரள பாணியின் அடையாளமாக பெருமை பேசும் திருவாங்கூர் அரச குடும்பத்தினர் விருந்தினர்களை மகிழ்விக்க இந்த வீட்டைப் பயன்படுத்தினர். உள்ளே செல்பவர்கள் பிரமாண்டமான படிக சரவிளக்குகளையும், நேர்த்தியான அரச தளபாடங்கள் போன்றவற்றைக் காண் இயலும். இசை, கலை போன்றவற்றில் ஆர்வமுள்ளவரான திருநாள் மன்னர்களின் பகட்டான வாழ்க்கை முறைக்கு இது ஒரு சான்றாக உள்ளது.  
இப்போது கேரள அரசாங்கத்தின் பிரிவின் கீழ், அரண்மனை வளாகத்தில் நிஷகந்தி திறந்தவெளி அரங்கம் மற்றும் சூரியகாந்தி அரங்க மண்டபம் போன்றவை உள்ளன. இந்த அரங்கங்கள் நகரத்தில் கலாச்சார நிகழ்வுகளுக்கு பிரபலமான இடமாக விளஙுகுகிறது. அகில இந்திய நடன விழா அல்லது நிஷாகந்தி விழா என்றழைக்கபடும் விழாவை கேரள சுற்றுலாத்துறை ஆண்டுதோறும் நிஷகந்தி திறந்தவெளி அரங்கில் நடத்துகிறது. இந்த விழாவில் கலந்துகொள்ள இந்திய ஒன்றியம் முழுவதும் இருந்தும் இந்திய பாரம்பரிய நடனக் கலைஞர்கள் வருகிறார்கள்.
# முதல்புகு முதல்விடு மற்றும் கடைபுகு முதல்விடு கணக்கியல்

உற்பத்திப் பொருட்கள், மூலப்பொருட்கள், பாகங்கள் அல்லது ஒரு நிறுவனத்தின் பண மதிப்பீடு கொண்ட சரக்குகள் மற்றும் நிதி விஷயங்களை நிர்வகிப்பதில் முதல்புகு முதல்விடு முறை மற்றும் கடைபுகு முதல்விடு கணக்கியல் பயன்படுத்தப்படுகின்றன. பல்வேறு கணக்கியல் நோக்கங்கள் மற்றும் சரக்கு மறு கொள்முதல் (வெவ்வேறு விலையில் வாங்கப்பட்டால்) பற்றிய விலை சார்ந்த அனுமானங்கள் முதலியவற்றை நிர்வகிக்க அவை பயன்படுத்தப்படுகின்றன.
# முதல்புகு முதல்விடு மற்றும் கடைபுகு முதல்விடு கணக்கியல்

### முதல்புகு முதல்விடு முறை:

முதல்புகு முதல்விடு என்பது முதலில் கணக்குள் வரும் சரக்கை முதலில் செலவிடுவதைக் குறிக்கிறது. அதாவது பழைய சரக்குப் பொருட்கள் முதலில் விற்கப்பட்டதாகப் பதிவுசெய்யப்படும்.  
வேறு வார்த்தைகளில் கூறுவதானால், முதலில் வாங்கிய சரக்குகளுடன் தொடர்புடைய செலவு முதலில் செலவிடப்பட்ட செலவு ஆகும். முதல்புகு முதல்விடு முறையில், இருப்புநிலைக் குறிப்பில் பட்டியலிடப்பட்ட சரக்குகளின் விலை மிகச் சமீபத்தில் வாங்கிய சரக்குகளின் விலையைக் குறிக்கும்.  
எடுத்துக்காட்டு:
| 100 | 50 ரூபாய் |  |
| --- | --- | --- |
| 125 | 55 ரூபாய் |  |
| 75 | 79 ரூபாய் | } |
நவம்பர் மாதத்தில் டி&எல் லிமிடெட் 210 அலகுகளை விற்றால், நிறுவனம் முதல் 100 அலகுகள் தொடர்புடைய செலவை ரூ.50 ஆகவும், மீதமுள்ள 110 அலகுகள் ரூ.55 ஆகவும் செலவிடும். முதல்புகு முதல்விடுவின்கீழ், நவம்பர் மாத விற்பனைக்கான மொத்த செலவு, 11,050 ஆகும். பட்டியல் பின்வரும் வழியில் கணக்கிடப்படும்:
| மீதமுள்ள 15 அலகுகள் | 55 ரூபாய் | 15× 55=825 ரூபாய் |
| --- | --- | --- |
| 75 அலகுகள் | 59 ரூபாய் | 75×59 =4425 ரூபாய் |
| மொத்தம் | 5250 ரூபாய் | } |
எனவே, இருப்புநிலை இப்போது 50  
5,250 ரூபாய் மதிப்புள்ள சரக்குகளைக் காண்பிக்கும்.
# முதல்புகு முதல்விடு மற்றும் கடைபுகு முதல்விடு கணக்கியல்

### கடைபுகு முதல்விடு கணக்கியல்:

கடைபுகு முதல்விடு கணக்கியல்முறை என்பது கடைசியில் கணக்குள் வரும் சரக்கை முதலில் செலவிடுவதைக் குறிக்கிறது. அதாவது மிகச் சமீபத்தில் தயாரிக்கப்பட்ட/வாங்கப்பட்ட பொருட்கள் முதலில் விற்கப்பட்டதாக/உற்பத்திக்குப் பயன்படுத்தப்பட்டதாகப் பதிவுசெய்யப்படுகின்றன. 1970-களில் இருந்து, சில அமெரிக்க நிறுவனங்கள் கடைபுகு முதல்விடு முறையின் பயன்பாட்டை நோக்கி நகர்ந்தன. இது பணவீக்க காலங்களில் அவர்களின் வருமான வரிகளைக் குறைத்தது. ஆனால் சர்வதேச நிதி அறிக்கைத் தரநிலைகள் (IFRS) கடைபுகு முதல்விடு முறையைத் தடை செய்ததிலிருந்து, அதிகமான நிறுவனங்கள் முதல்புகு முதல்விடு முறைக்குத் திரும்பின.  
முதல்புகு முதல்விடு எடுத்துக்காட்டையே  
கடைபுகு முதல்விடு முறையில் எடுத்துக்காட்டாகக் கொள்வோம்.  
முதல் 75 அலகுகளுடன் தொடர்புடைய செலவு ரூ.59 ஆகவும், 125 அலகுகளை ரூ.55 ஆகவும், மீதமுள்ள 10 அலகுகளை ரூ.50 ஆகவும் செலவாகும். கடைபுகு முதல்விடு முறையின்கீழ், நவம்பருக்கான மொத்த விற்பனைச் செலவு, 11,800 ரூபாய் ஆகும். முடிவடையும் பட்டியல் பின்வரும் வழியில் கணக்கிடப்படும்:
| மீதமுள்ள 90 அலகுகள் | 50 ரூபாய் | 4500 ரூபாய் (90×50) |
| --- | --- | --- |
| மொத்தம் | 4500 ரூபாய் |  |  
=
# பாங்காக் நீர்வாழ் உயிரினங்கள் காட்சிச்சாலை

**பாங்காக் நீர்வாழ் உயிரினங்கள் காட்சிச்சாலை** (; The **Bangkok Aquarium**), 1940 இல் நிறுவப்பட்டது. இது தாய்லாந்தின் பழமையான நீர்வாழ் உயிரிகாட்சி சாலையாகும். இது பாங்காக்கின் காசெட்ஸார்ட் பல்கலைக்கழக பிரதான வளாகத்தில் அமைந்துள்ளது. இந்த நீர்வாழ் உயிர்காட்சிச் சாலையில் தாய்லாந்தைச் சேர்ந்த சுமார் 560 வகையான நன்னீர் மீன்களையும், சுமார் 100 வகையான நீர்த்தாவரங்களையும் காட்சிப்பொருளாகக் கொண்டுள்ளது . காட்சிக்கு வைக்கப்பட்டுள்ள உயிரினங்களில் பெரிய சாவோ ஃபிராயா கேட்ஃபிஷ், சியாமிஸ் பெரும் கெண்டை மற்றும் சியாமிஸ் புலி மீன் முக்கியமானவை . இந்த உயிரிகாட்சிச் சாலை தாய்லாந்தின் மீன்வளத் துறைக்கு சொந்தமானது மற்றும் இயங்குகிறது.
# கோயிக்கல் அரண்மனை

**கோயிக்கல் அரண்மனை** (*Koyikkal Palace*) என்பது தென்னிந்திய மாநிலமான கேரளத்தின், திருவனந்தபுரம் மாவட்டம் , நெட்மங்காட்டில் அமைந்துள்ள ஒரு அரண்மனை ஆகும். இந்த அரண்மனை திருவனந்தபுரத்திலிருந்து 18. கி.மீ தொலைவில், பொன்முடி மலைக்கும், குற்றால இருவிக்கும் செல்லும் பாதையில் அமைந்துள்ளது. 16 ஆம் நூற்றாண்டில் வேணாட்டு அரச குடும்பத்தைச் சேர்ந்த உமயாம்மா ராணிக்காக கட்டப்பட்டது. உமயாம்மா ராணி 1677 மற்றும் 1684 க்கு இடையில் வேனாட்டின் ராணியாக இருந்தார். இந்த அரண்மனை இரட்டை அடுக்குகுகளுடன் சரிவான மேற்கூரை வேய்ந்ததாக கேரள பாரம்பரிய கட்டடக்கலை பாணியில் கட்டப்பட்டுள்ளது. இங்கு நாலுகெட்டு என்ற பாரம்பரிய கட்டடக்கலையைக் காணலாம்.  
கேரள மாநில தொல்லியல் துறையால் பராமரிக்கப்படும் இந்த அரண்மனைக்குள் கொலுமண்டபம், நாட்டார் கலை அருங்காட்சியகம், நாணயவியல் கண்காட்சியகம் போன்றவற்றைக் காணலாம்.
# கோயிக்கல் அரண்மனை

## நாட்டாரியல் அருங்காட்சியகம்

இந்த அரண்மனை வளாகத்தில் கேரள பாரம்பரியத்தையும், அதன் சிறப்பையும் உணரத்தவகையில் 1992இல் நாட்டாரியல் அருங்காட்சியகம் துவக்கபட்டது. அருங்காட்சியகத்தில் பல விந்தையான இசைக்கருவிகள், தொழில் கருவிகள், வீட்டு பயன்பாட்டுப் பொருட்கள், நாட்டுப்புற இசைக்கருவிகள் போன்றவை பாதுகாக்கபட்டுவருகின்றன.
# சிவப்புவால் கெளிறு

**செவ்வால் கெளிறு** (*redtail catfish*, *Phractocephalus hemioliopterus*), நீளமான மீசை (நீண்ட- துடைப்பம்) கொண்ட கெளிறு மீன் ஆகும். வெனிசுவேலாவில் இது **கஜாரோ** என்றும் பிரேசிலில் **பைராரா** என்றும் அழைக்கப்படுகிறது, டூபி மொழிச் சொற்களான *பைரா*, *அராரா* ஆகியவற்றிலிருந்து உருவாகிறது. இது *பிராக்டோசெபாலசு* பேரினத்தின் கீழ்க் காணப்படும் ஒரே சிற்றினமாகும். இம்மீனானது நீர் வாழ் உயிரி காட்சியகத்தில் காணப்படும் பொதுவான மீனாகும். நீருயிரி காட்சி வர்த்தகத்தில் முக்கியப் பங்கு வகித்தபோதும், இதனுடைய உருவம் மிகப்பெரியவை என்பதால் அனைத்துவகையான நீர் உயிரி காட்சியகங்களுக்கு ஏற்றதாக இல்லை.
# சிவப்புவால் கெளிறு

## புதைபடிவ இனங்கள்

*பிராக்டோசெபாலசு* பேரினத்தில், சிவப்புவால் கெளிறு ஒரே ஒரு உயிருள்ள பிரதிநிதி என்றாலும், புத்துயிரூழியின் முற்பிரிவின் (மியோசின்) இதனுடைய பிற இனக்குழுக்கள் வாழ்ந்தது புதை படிவ எச்சங்களிலிருந்து அறியப்படுகிது. *பி. நாசி* எனும் சிற்றினம் வெனிசுவேலாவின் உருமாக்கோவில் உள்ள உருமாக்கோ உருவாக்கத்திலிருந்து 2003 இல் விவரிக்கப்பட்டது. மற்றொரு புதைபடிவ இனம், *பி. அக்ரோர்னடசு* பிரேசிலின் ஏக்கர், *சோலிமீஸ்* உருவாக்கம் *என்பதிலிருந்து* அறியப்படுகிறது. இந்த பேரினம் குறைந்தபட்சம் 13.5 மில்லியன் ஆண்டுகளுக்கு முன் தோன்றியதாகும்.
# சிவப்புவால் கெளிறு

## விளக்கம்

*பிராக்டோசெபாலசு கெமியோலையோப்பிடிரசு* சுமார் நீளமும் சுமார் வரை எடை உள்ளதாக இருக்கும். இருப்பினும் இது விதிவிலக்காக அரிதானதாக உள்ளது. பெரும்பாலானவை சராசரி அளவான நீளம் உள்ளவை. இந்த வண்ணமயமான பெரிய கெளிறு பழுப்பு நிற முதுகில், மஞ்சள் நிற பக்கங்களும் ஆரஞ்சு-சிவப்பு முதுகு துடுப்பு மற்றும் வால் துடுப்புகளை (எனவே பொதுவான பெயர்) கொண்டுள்ளது. இதன் மேல் தாடையில் ஓர் இணை பார்பல்களையும், கீழ் தாடையில் இரண்டு இணைகளையும் கொண்டுள்ளது.
# சிவப்புவால் கெளிறு

## பரவல் மற்றும் வாழ்விடம்

இந்த மீன் தென் அமெரிக்காவின் அமேசான், ஓரினோகோ மற்றும் எசெக்விபோ நதிப் படுகைகள், ஈக்வடார், வெனிசுலா, கயானா, கொலம்பியா, பெரு, சுரினாம், பொலிவியா மற்றும் பிரேசில் ஆகிய நாடுகளைத் தாயகமாகக் கொண்டது. நன்னீரில் மட்டுமே காணப்படும் இந்த மீன்கள் பெரிய ஆறுகள், நீரோடைகள் மற்றும் ஏரிகளில் வாழ்கிறது.
# சிவப்புவால் கெளிறு

## மனிதர்களுடனான உறவு

இந்த மீன் இனம் (செவ்வால் கெளிறு) உருவத்தில் பெரியதாக உள்ளதால், விளையாட்டு மீனாகக் கருதப்படுகிறது. பன்னாட்டு விளையாட்டு மீன் கழகத்தின் (ஐ.ஜி.எஃப்.ஏ) உலக சாதனை பட்டியலில் பிரேசிலிய கில்பர்டோ பெர்னாண்டஸுக்கு சொந்தமானது மீன் 56 கிலோ (123 &nbsp; lb 7 oz) எடையுடன் சாதனை புரிந்துள்ளது.  
செவ்வால் கெளிறு மீனின் இறைச்சி கருப்பு நிறத்தில் உள்ளதால் பூர்வீக வாசிகள் இம்மீன்களைச் சாப்பிடுவதில்லை.  
தாய்லாந்தில் பொது பிளெகோ, வரிக்குதிரை திலேபியா மற்றும் அலிகேட்டர் கார் போன்ற மீன்கள் மனிதர்களால் அறிமுகப்படுத்தப்பட்டது போல சிவப்புவால் பூனை மீனும் அறிமுகப்படுத்தப்பட்டது. சோப்ரல் சாண்டோசு என்ற பயணிகள் கப்பல் மூழ்கியபோது அதில் பயணித்த பலர் மர்மமான முறையில் நீரில் மூழ்குவதற்கு இம்மீனே காரணம் என்று நம்பப்படுவதால் இம்மீன் குறித்து அச்சம் சில இடங்களில் காணப்படுகிறது.
# சிவப்புவால் கெளிறு

## மனிதர்களுடனான உறவு

### மீன்காட்சியகத்தில்

ரெட்டெயில் கேட்ஃபிஷ் என்பது பொது மீன்காட்சியகங்களில் அமேசானிய பிரிவில் மிகவும் பிரபலமான மீன் ஆகும். அங்கு அவை பெரும்பாலும் *கொலோசோமா மேக்ரோபோமம்* அல்லது *பக்கு* மற்றும் பிற பெரிய கேட்ஃபிஷ் உள்ளிட்ட பெரிய மீன்களுடன் காட்சிக்கு வைக்கப்பட்டிருக்கும்.  
மீன் காட்சி சாலைகளில் இம்மீனுடைய இளம் உயிரிகள் அளவில் சிறிது என்ற அடிப்படையில் கண்காட்சியில் வைக்கப்பட்டிருக்கும். இந்த காட்சியங்களில் மீன்களுக்கு நன்கு உணவளிக்கக்கூடிய நிலையில் இம்மீன்கள் மீன்கள் மிக வேகமாக வளரக்கூடும். இம்மீன் முழு வளச்சியினை அடையும் சூழலில் மீன் வளர்த் தொட்டியானது குறைந்த பட்சம் கொள்ளளவு உடையதாக இருக்கவேண்டும். இந்த கெளிறு மீன் வாராந்திர உணவு பொருத்தமானது; அதிக அளவு உணவூட்டம் இம் மீன் இனத்தின் இறப்புக்கு பொதுவான காரணமாக உள்ளது. இது அதிக அளவில் மீன்களை வேட்டையாடியோ, இறந்த மீன்களை உண்டோ தன் உணவுத் தேவையினை பூர்த்தி செய்கிறது. ஒரு சில அங்குல நீளமுள்ள சிறிய மீன்களும், டெட்ராசு போன்ற பிற பொதுவான மீன்களை வேட்டையாடி உண்ணும் தன்மையுடையன. எனவே இந்த மீனை பெரிய மீன்களுடன் காட்சிப்படுத்துவதே பொருத்தமானது. ரெட்டெயில் கேட்ஃபிஷ் கடித்துச் சாப்பிட முடியாத பொருட்களை விழுங்கும் பழக்கத்தைக் கொண்டுள்ளது. விழுங்கிய பொருட்களை மீள் அசைச் செய்ய முயல்வதால் இம்மீன்களுக்கு ஒருவித செரித்தல் தொடர்பான சிக்கலை ஏற்படக்கூடும், இதனைத் தவிர்க்கத் தேவையற்ற பொருள்களை மீன் காட்சித் தொட்டியில் வைப்பதைத் தவிர்க்க வேண்டும்.  
உணவிற்கான மீனை உற்பத்திச் செய்யும் நோக்கில், புலி சோவெல்னோசு *சூடோபிளாடிசுடோமா* சிற்றினம் போன்ற பிற மீன்களுடன் ரெட்டெயில் கேட்ஃபிஷ் கலப்பினப்படுத்தப்பட்து. இம்முயற்சியில் இயக்குநீர் பயன்படுத்தப்பட்டன. இந்த கலப்பின மீன்கள் பல்வேறு வகையான பொதுவான பெயர்களில் மீன் காட்சி சாலையில் பொழுதுபோக்கு காட்சிப்பொருளாகவும் உள்ளன.
# ஸ்தானிக பிராமணர்கள்

**ஸ்தானிக பிராமணர்கள்** (*Sthanika Brahmins*) என்பவர்கள் இந்து மதத்தின் துளு பிராமணர்களில் ஒரு பிரிவைச் சேர்ந்த ஒரு குழுவாகும்.  
இவர்கள் முதன்மையாக பரசுராம சேத்திரம் என்றும் அழைக்கப்படும் கடலோர கர்நாடகாவிலிருந்து வந்த மிகப் பழமையான துளு பிராமணர்கள் ஆவர். இவர்கள் துளு நாட்டின் அனைத்து பழங்கால கோயில்களிலும் பிரதான நிறுவனர்களாக இருந்துள்ளனர்.  
இவர்கள் தென்னிந்தியாவின் பழமையான பிராமணர்களில் ஒருவராக உள்ளனர். மேலும் பல பண்டைய வரலாற்று கல்வெட்டு கல்வெட்டுகளில் புத்தவந்தா, ஸ்தானீகம், ஸ்தானபந்துலு, ஸ்தானாதிகாரி, ஸ்தானாதர், ஸலத்ததர், ஸ்தனாபதியன், தானிகர், ஸ்தானிகர், ஸ்தானதிபதி, ஸ்தானாத்யக்ஷா, நாக பிராமணர்கள், நாகர் பிராமணர்கள், நாகோஜி பிராமணர்கள் போன்ற பெயரில் இவர்கள் குறிப்பிடப்படுகின்றனர். தெற்கு கன்னடத்தைச் சேர்ந்த இவர்கள் சுப்ரமண்ய ஸ்தானிகா துளு பிராமணர்கள் என அழைக்கப்படுகிறார்கள். ஏனெனில் இறைவன் சுப்ரமண்யன் இவர்களின் குலதேவதையாகௌம். மேலும், 16 ஆம் நூற்றாண்டு வரை குக்கி சுப்பிரமணியசுவாமி கோயில் இவர்களின் முக்கிய மையமாக இருந்தது.  
இவர்கள் அத்வைத தத்துவத்தைப் பின்பற்றுபவர்களாகவும், பாஞ்சராத்ன வழிபாட்டு முறையை பின்பற்றுபவர்களாகவும் உள்ளனர். இவர்கள் ஆதிசங்கரரின் காலத்திலிருந்தே சிருங்கேரி மடத்தின் சீடர்களாக இருக்கின்றனர்.
# ஸ்தானிக பிராமணர்கள்

## சாதி

இவர்கள் இந்து வேத ஸ்மார்த்த பிராமணர்களின் ஒரு பிரிவினராவர்.
# ஸ்தானிக பிராமணர்கள்

## சொற்பிறப்பியல்

ஸ்தானிகா என்ற சொல் ஒரு சமசுகிருத வார்த்தையாகும், மேலும் 'நிலையான வழிபாட்டாளர்', 'ஒரு கோவிலின் தலைமை பூசாரி', 'தலைமை தந்திரம்', 'தந்திரகாமி', 'மெலு சாந்தியவானு', 'சர்வ சாஸ்திர பரமகதா', 'மேலாளர்' அல்லது கோவிலின் நிர்வாகி ',' நிர்வாக பதவியை வகிப்பவர் ',' ஒரு இடத்தின் ஆளுநர் ',' வரி வசூலிப்பவர் ',' உள்ளூர் இடத்தின் மக்கள் 'போன்றவை. ஸ்டானிகா பிராமணர்கள் தங்கள் நிர்வாக பதவிகளின் காரணமாக தங்கள் பெயரைப் பெற்றனர். மேலும் 'ஒரு கோவில்களின் தலைமை பூசாரி', "தந்திரிகள்", கோயில் நிர்வாகிகள், வரி வசூலிப்பவர்கள் போன்றவர்களாகவும் இருந்தனர்.
# ஸ்தானிக பிராமணர்கள்

## வரலாறு

இவர்களின் வரலாறு துளு நாட்டில் பொ.ஆ 380 க்கு முன்பே உள்ளது. 18 ஆம் நூற்றாண்டின் இறுதி வரை இருபது நூற்றாண்டுகளுக்கும் மேலான வரலாற்றுப் பதிவுகளிலிருந்து (கல், செப்புத் தகடு கல்வெட்டுகள் மற்றும் இலக்கியங்கள்) துளு நாட்டின் வரலாற்றில் இவர்களின் முக்கியத்துவத்தை உண்மைகளை, தோற்றத்தை, வரலாற்றைக் கண்டறிந்து நிறுவலாம். தென் கன்னட பிராந்தியத்தில் உள்ள பெரும்பாலான கோவில்கள் இவர்களால் பராமரிக்கப்பட்டு வந்தன  
இவர்கள் தங்களின் தன்மை, அறிவு, திறமை மற்றும் செயல்திறன் ஆகியவற்றால் மிகவும் மதிக்கப்பட்டனர். பதினெட்டாம் நூற்றாண்டின் முதல் காலாண்டில், கடலோர கர்நாடகாவின் துளு பேசும் பகுதியில் உள்ள இவர்கள் கடுமையான சைவ-வைணவ மோதலாலும். மாற்றப்பட்ட அரசியல் சூழ்நிலையாலும், பிரிட்டிசு வருவாய் கொள்கைகளாலும், அந்தக் காலத்தின் சுதந்திரப் போராட்டங்களில் உள்ளூர் ஆட்சியாளர்களை ஆதரித்து அவர்களுடன் கைகோர்த்ததாலும் தங்கள் புகழ்பெற்ற நிலையை இழந்தனர்  
1836 ஆம் ஆண்டில் திவான் லட்சுமிநாராயணன் என்பவர் தென் கன்னடாவில் முதல் ஒத்துழையாமை இயக்கத்தைத் தொடங்கினார். குடகு மன்னரின் உதவியுடன் பிரிட்டிசு ஆட்சிக்கு எதிராக கிளர்ச்சி செய்வதற்கான திட்டத்தை தயாரித்தார். இது கல்யாணசுவாமியின் கிளர்ச்சி (கல்யாணப்பனா காட்டுக்காயி) என்று அழைக்கப்பட்டது. 1845 வரை, அனைத்து கோயில்களின் நிர்வாகமும் தலைமை ஆசாரியத்துவமும் இவர்களுடன் இருந்தது. மேலும் பெரும்பான்மையான மக்கள் மீது செல்வாக்கு செலுத்தியது. பிரிட்டிசு எதிர்ப்பு இயக்கத்தில் விவகாரங்களின் தலைமையில் இருந்த இவர்கள் தங்கள் பதவிகளில் இருந்து நீக்கப்பட்டனர். கோயிலின் பரம்பரை அறங்காவலர் முறையும் இரத்து செய்யப்பட்து. சமூகத்தைச் சேர்ந்த ஏராளமான மக்களும் பிரிட்டிசாரால் தூக்கிலிடப்பட்டனர். மேலும், சமூகம் பொருளாதார ரீதியாக ஏழைகளாக மாறியது.  
இன்று இவர்கள் நன்கு படித்தவர்களாகவும், பொருளாதார ரீதியாகவும் நல்ல நிலையில் உள்ளனர். துளு பிராமணர்களின் வெவ்வேறு பிரிவுகளில் ஒற்றுமையை நிலைநாட்டி, சிருங்கேரி சாரதா பீடத்தின் சீடர்களாகத் தொடர்கின்றனர்.
# ஸ்தானிக பிராமணர்கள்

## மொழி மற்றும் உணவு

இவர்களின் தாய்மொழி "துளு", "சமசுகிருதம்" மற்றும் "கன்னடம்". இவர்கள் தங்கள் சமூகத்திற்கு தனித்துவமான பிராமணத் துளுவம் என்று அழைக்கப்படும் துளுவின் வித்தியாசமான பேச்சுவழக்கைப் பேசுகிறார்கள். இவர்கள் முற்றிலும் சைவ உணவு உண்பவர்கள்.
# துளுவ எப்பார்கள்

**துளுவ எப்பார்கள்** (*Tuluva Hebbars*) என்பவர்கள் இந்தியாவின் கர்நாடகாவைச் சேர்ந்த துளு மொழி பேசும் பிராமண சமூகமாகும். "எப்பa" என்ற பெயர் கன்னடத்திலிருந்து வந்தது.
# துளுவ எப்பார்கள்

## தோற்றம்

இந்தச் சமூகம் முதலில் கர்நாடகாவின் தென் கன்னட மாவட்டம் மாவட்டத்தின் புத்தூர் என்ற ஊரைச் சேர்ந்தது. இவர்களின் தாய்மொழி இந்தியாவின் திராவிட மொழிகளில் ஒன்றான துளு ஆகும் . இந்தச் சமூகத்தைச் சேர்ந்தவர்களுக்கு மருத்துவம், பொறியியல், சட்டம் மற்றும் நிதித் துறையில் நிறைய பிரதிநிதித்துவமும், குறிப்பிடத்தக்க படைப்புகளும் உள்ளன. இவர்கள் ஸ்தானிகா பிராமணர்களுடன் நெருங்கிய தொடர்புடையவர்கள். கொல்லூரைச் சேர்ந்த இவர்கள் கபினாலேக்கு குடிபெயர்ந்து பின்னர் தென் கன்னடத்தின் பிற பகுதிகளுக்கும் பரவினர் என்று சிலர் கருதுகின்றனர்.
# துளுவ எப்பார்கள்

## நிலை

இவர்கள் கிராம அதிகாரிகளாகவும், அமைச்சர்களாகவும், நிதி ஆலோசகர்களாகவும் இருந்துள்ளனர். மேலும் இவர்களில் பலர் கேரளா மற்றும் கர்நாடக கோவில்களில் வழிபாடு செய்கிறார்கள். இவர்களில் சிலர் வேளாண்மையிலும், பாம்பு கடிக்கு சிகிச்சையிலும் ஈடுபட்டுள்ளனர். சில குடும்பங்கள் ஆயுர்வேத மருத்துவத்தில் ஈடுபட்டுள்ளன. இவர்களில் சிலர் நிருத்தத்திலும் ஈடுபட்டனர்
# துளுவ எப்பார்கள்

## குறிப்பிடத்தக்கவர்கள்

சமீபத்திய காலங்களில், மும்பையில் வசிக்கும் இவர்களில் பெரும்ம்பாலானவர்கள் உடுப்பி மாவட்டத்தில் கட்டிங்கேரி கிராமத்தைச் சேர்ந்தவர்கள். மும்பையின் அசல் உடுப்பி உணவக உரிமையாளரான கே. கிருட்டிணா எப்பார், கே. சீனிவாச எப்பர், சங்கர்நாராயணன் எப்பர், கர்நாடக தேசிய தொழில்நுட்ப நிறுவனத்தில் கற்பித்த மரியாதைக்குரிய பொறியியலாளரும், பேராசிரியருமான கே.எம். எப்பார் போன்றவர்கள் இவர்களில் குறிப்பிடத்தக்கவர்களாவர்.
# துளுவ எப்பார்கள்

## வேதம்

இவர்கள் சாம வேதத்தைச் சேர்ந்தவர்கள், சாம வேதத்தை ஓதுகிறார்கள்.
# இலட்சுமிநாராயண் கோயில்

**இலட்சுமிநாராயணன் கோயில்** (*Laxminarayan Temple*) மற்றும் பிர்லா மந்திர் என்றும் அழைக்கப்படும் இக்கோயில், இலட்சுமிநாராயணனுக்கு அர்ப்பணிக்கப்பட்ட இந்தியாவின் தில்லியில் உள்ள ஒரு இந்துக் கோவிலாகும். லக்ஷ்மிநாராயண் பொதுவாக மும்மூர்த்தியில் பாதுகாப்பாளராக இருக்கும் விஷ்ணுவைக் குறிப்பதாகும். இவர் தனது துணைவி இலட்சுமி<nowiki/>யுடன் இருக்கும்போது நாராயணன் என்றும் அழைக்கப்படுகிறார். மகாத்மா காந்தியால் திறக்கப்பட்ட இந்த கோயில், ஜுகல் கிசோர் பிர்லா என்பவரால் 1933 மற்றும் 1939 ஆம் ஆண்டுகளில் கட்டப்பட்டது. அண்மைக் கோயில்கள் சிவன், கிருட்டிணர் மற்றும் புத்தருக்கு அர்ப்பணிக்கப்பட்டவை.  
இது தில்லியில் கட்டப்பட்ட முதல் பெரிய இந்துக் கோயிலாகும். இந்த கோயில் 7.5 ஏக்கர் பரப்பளவில் அமைந்துள்ளது. பல சிவாலயங்கள், நீரூற்றுகள் மற்றும் இந்து மற்றும் தேசிய சிற்பங்களுடன் ஒரு பெரிய தோட்டத்தால் அலங்கரிக்கப்பட்டுள்ளது. மேலும் சொற்பொழிவுகளுக்காக கீதா பவன் என்ற அரங்கம் உள்ளது. தில்லியின் முக்கிய ஈர்ப்புகளில் ஒன்றான இந்த கோயில் கிருட்டிண ஜெயந்தி மற்றும் தீபாவளி பண்டிகைகளில் ஆயிரக்கணக்கான பக்தர்களை ஈர்க்கிறது.
# இலட்சுமிநாராயண் கோயில்

## வரலாறு

தொழிலதிபரும், பரோபகாரியுமான பால்தேவ் தாஸ் பிர்லா மற்றும் பிர்லா குடும்பத்தைச் சேர்ந்த அவரது மகன் ஜுகல் கிஷோர் பிர்லா ஆகியோரால் கட்டப்பட்ட இக்கோயிலின் கட்டுமானம் 1933 ஆம் ஆண்டில் தொடங்கியது. இதனால் இது "பிர்லா கோயில்" என்றும் அழைக்கப்படுகிறது. ஜாட் மகாராஜ் உதய்பானு சிங் என்பவர் இக்கோயிலுக்கு அடிக்கல் நாட்டினார். பண்டிட் விஸ்வநாத் சாஸ்திரியின் வழிகாட்டுதலில் இந்த கோயில் கட்டப்பட்டது. நிறைவு விழா மற்றும் யாகத்தை சுவாமி கேசவநந்தஜி நிகழ்த்தினார். புகழ்பெற்ற இக்கோயில் 1939 இல் மகாத்மா காந்தியால் திறந்து வைக்கப்பட்டது. அந்த நேரத்தில், மகாத்மா காந்தி கோவிலுக்குள் உயர் சாதி இந்துக்களுக்கு மட்டுமல்லாமல் ஒவ்வொரு சாதியினரும் அனுமதிக்க வேண்டும் என்ற நிபந்தனையை வைத்தார்.  
இந்தியாவின் பல நகரங்களில் பிர்லாக்கள் கட்டிய தொடர் கோயில்களில் இதுவே முதன்மையானது. அவை பெரும்பாலும் பிர்லா கோயில் என்றும் அழைக்கப்படுகின்றன.
"நவீன இந்திய கட்டிடக்கலை இயக்கத்தின்" முக்கிய ஆதரவாளரான சந்திர சாட்டர்ஜி என்பவர் இதனை கட்டமைத்தார். இருபதாம் நூற்றாண்டின் முற்பகுதியில் சுதேசி இயக்கத்தின் கொள்கைகள் மற்றும் பயன்படுத்தப்பட்ட நியமன நூல்களால் இந்த கட்டிடக்கலை பெரிதும் பாதிக்கப்பட்டது. புதிய கட்டுமான யோசனைகள் மற்றும் தொழில்நுட்பங்களை இணைப்பதை இயக்கம் நிராகரிக்கவில்லை. சாட்டர்ஜி தனது கட்டிடங்களில் நவீன பொருட்களை விரிவாகப் பயன்படுத்தினார்.  
மூன்று மாடி கொண்ட கோயில் வடக்கு அல்லது இந்துக் கோயில் கட்டிடக்கலையில் கட்டப்பட்டுள்ளது . தற்போதைய கோவில் பிரபஞ்ச சுழற்சியின் தங்க யுகத்தின் காட்சிகளை சித்தரிக்கும் செதுக்கல்களால் முழு கோயிலும் அலங்கரிக்கப்பட்டுள்ளது. ஆச்சார்யா விசுவநாத் சாத்திரி தலைமையிலான வாரணாசியைச் சேர்ந்த நூற்றுக்கும் மேற்பட்ட திறமையான கைவினைஞர்கள் கோயிலின் சின்னங்களை செதுக்கினர். கருவறைக்கு மேலே உள்ள கோயிலின் மிக உயர்ந்த விமானம் சுமார் 160 அடி உயரம் கொண்டது. இந்த கோயில் கிழக்கு நோக்கி உள்ளது. மேலும் ஆழமான அஸ்திவாரத்தில் அமைந்துள்ளது. அவரது வாழ்க்கை மற்றும் வேலையை சித்தரிக்கும் பிரெசுகோ ஓவியங்களால் இந்த ஆலயம் அலங்கரிக்கப்பட்டுள்ளது. கோயிலின் சின்னங்கள் ஜெய்ப்பூரிலிருந்து கொண்டு வரப்பட்ட பளிங்குகளில் உள்ளன. மகரணா, ஆக்ரா, கோட்டா, ஜெய்சால்மர் ஆகிய இடங்களைச் சேர்ந்த கோட்டா கல் கோயில் வளாகத்தின் கட்டுமானத்தில் பயன்படுத்தப்பட்டது. கோயிலின் வடக்கே உள்ள கீதா பவன் கிருட்டிணருக்கு அர்ப்பணிக்கப்பட்டுள்ளது. செயற்கை நிலப்பரப்பு மற்றும் அடுக்கு நீர்வீழ்ச்சிகள் கோயிலின் அழகை அதிகரிக்கின்றன.
# இலட்சுமிநாராயண் கோயில்

## கோயில்

பிரதான கோவிலில் நாராயணன் மற்றும் லட்சுமி தேவியின் சிலைகள் உள்ளன. சிவன், விநாயகர் மற்றும் அனுமன் ஆகியோருக்கு அர்ப்பணிக்கப்பட்ட பிற சிறிய ஆலயங்களும் உள்ளன. பகவான் புத்தருக்கு அர்ப்பணிக்கப்பட்ட ஒரு சன்னதியும் உள்ளது. இடது பக்க கோயில் குவிமாடம் சக்தியின் தெய்வமான தேவி துர்காவைக் கொண்டுள்ளது . இந்த கோயில் வரப்பளவில் அமைந்துள்ளது. கோயில் கட்டப்பட்ட பகுதி ஆகும் .
# இலட்சுமிநாராயண் கோயில்

## இடம்

புது தில்லியிலுள்ளா கன்னாட் பிளேசுக்கு மேற்கே அமைந்துள்ள மந்திர் மார்க்கில் இந்த கோயில் அமைந்துள்ளது. உள்ளூர் பேருந்துகள், மற்ரும் தனி வாகனங்கள் மூலம் இந்த கோவிலை நகரத்திலிருந்து எளிதாக அணுக முடியும். அருகிலுள்ள தில்லி மெட்ரோ நிலையம் ஆர்.கே.ஆசிரமம் மார்க் மெட்ரோ நிலையம், சுமார் 2 கி.மீ. தூரத்தில் அமைந்துள்ளது &nbsp; அதே சாலையில் புது தில்லி, காளி கோயிலும் உள்ளது.
# போசரி

**போசரி** (**Bhosari** (, IAST: Bhosarī), இந்தியாவின் மகாராட்டிரா மாநிலத்தின் புனே மாவட்டத்தில் உள்ள பிம்பிரி-சிஞ்ச்வடு மாநகராட்சியில் அமைந்த தொழிற்சாலைகள் மிக்க பகுதியாகும். போசரி கடல்மட்டத்திலிருந்து 530 மீட்டர் உயரத்தில் அமைந்துள்ளது. போசரி பகுதி புனே நகரத்திற்கு வடக்கில் 19.7 கிலோ மீட்டர் தொலைவிலும்; பிம்பிரி-சிஞ்ச்வடு மாநகராட்சியின் பிம்பிளே குரவ் பகுதிக்கு வடகிழக்கே 9 கிலோ மீட்டர் தொலைவிலும் உள்ளது. நாசிக் வழியாக புனே - துலே செல்லும் தேசிய நெடுஞ்சாலை 60 போசரி வழியாகச் செல்கிறது.  
கார் மற்றும் மோட்டார் வாகனத் தொழிற்சாலைகள் அதிகம் கொண்ட போசரி பகுதியில் டாட்டா மோட்டார்ஸ் நிறுவனம் செயல்படுகிறது. மேலும் பிலிப்ஸ், தெர்மேக்ஸ் போன்ற ப்ல மின்னனுக் கருவிகள் உற்பத்திச்சாலைகள் கொண்டது.
# போசரி

## இதனையும் காண்க

- ஹவேலி தாலுகா
- பிம்பிரி-சிஞ்ச்வடு
- பிம்பிரி-சிஞ்ச்வடு மாநகராட்சி
- பிம்பிரி
- ஆகுர்தி
- பிம்பிளே குரவ்
- கசர்வடி
# காடகமான்

**காடகமான்** (*Kadagaman*) என்பது தமிழ்நாட்டின், திருவண்ணாமலை மாவட்டத்தில், திருவண்ணாமலை ஊராட்சி ஒன்றியத்தில் அமைந்துள்ள ஒரு சிற்றூர் ஆகும். இந்த ஊரானது மாவட்டத் தலைநகரான திருவண்ணாமலையிலிருந்து 26 கி.மீட்டர் தொலைவிலும், மாநிலத் தலைநகரான சென்னையிலிருந்து 189 கி.மீ. தொலைவில் உள்ளது. மிகவும் பழமை வாய்ந்த இக்கிராமத்தில் 1700 மக்கள் வசிக்கின்றனர்.319 வீடுகள் உள்ளன. கீழ்பென்னாத்தூர் சட்டமன்ற தொகுதிக்கு உட்பட்ட கிராமம்த்தின் அஞ்சல் குறியீட்டு எண் 606804 ஆகும்.  
காடகமான் கிராமத்தில் மிகவும் பழமை வாய்ந்த சிவன் கோவில் உள்ளது.ஆற்றங்கரையோரம் அமைந்துள்ள சர்வசக்தி திருக்கோவில் மிகவும் புகழ் வாய்ந்தது.மாதம் தோறும் பௌர்ணமி அன்று சிறப்பு வழிபாடுகள் நடைபெறும்.
# புனே கண்டோன்மென்ட்

**புனே கண்டோன்மென்ட்** (**Pune Cantonment** or **Pune Camp**) இந்தியாவின் மகாராட்டிரா மாநிலத்தின் புணே மாவட்டத்தின் நிர்வாகத் தலைமையிடமான புனே நகரத்திற்கு அருகில் அமைந்த இராணுவத்தினர் மற்றும் அவர்தம் குடும்பங்கள் கொண்ட பாசறை நகரம் ஆகும். பிரித்தானிய இந்தியாவின் ஆட்சியின் போது இப்பாசறை நகரம், பிரித்தானிய இந்தியச் சிப்பாய்கள் மற்றும் அதிகாரிகள் தங்கும் பொருட்டு 1817-இல் நிறுவப்பட்டது. இந்திய இராணுவத்தின் தென் மன்டல தலைமையகம் புனே கண்டோன்மென்ட்டில் அமைந்துள்ளது.
# புனே கண்டோன்மென்ட்

## நிர்வாகம்

இது புனே மாநகராட்சியின் ஒரு பகுதியாக இல்லை எனினும், புனே கண்டோன்மென்ட் பகுதியின் நிர்வாகத்தை, உள்ளாட்சி முறைப்படி, ஐந்தாண்டுகளுக்கு ஒரு முறை, கண்டோன்மென்டில் வாழும் மக்களால் தேர்வு செய்யப்பட்ட குழுவினரால் நிர்வகிக்கப்படுகிறது. லஷ்கர் காவல் நிலையம் இப்பகுதியின் சட்டம் & ஒழுங்கை பராமரிக்கிறது.
# புனே கண்டோன்மென்ட்

## அரசியல்

புனே கண்டோன்மென்ட் பகுதி புணே மக்களவைத் தொகுதிக்கும், புனே கண்டோன்மென்ட் சட்டமன்றத் தொகுதிக்கும் உட்பட்டது.
# புனே கண்டோன்மென்ட்

## போக்குவரத்து

புனே நகர அரசுப் பேருந்துகள் புனே கண்டோன்மென்ட் பகுதியை, புனே மாநகராட்சி மற்றும் பிம்பிரி-சிஞ்ச்வடு மாநகராட்சிப் பகுதிகளுடன் இணைக்கிறது.  
புனே கண்டோன்மென்ட் வழியாகச் செல்லும் தேசிய நெடுஞ்சாலை 9, புனே நகரத்தை சோலாப்பூர், ஐதராபாத் வழியாக ஆந்திரப் பிரதேசத்தின் கடற்கறை நகரமான மச்சிலிப்பட்டணத்துடன் இணைக்கிறது.
# புனே கண்டோன்மென்ட்

## சேவைகள்

புனே மாநகராட்சி இந்த கண்டோன்மென்ட் பகுதிக்கு குடிநீர் சேவை வழங்குகிறது. மகாராட்டிரா அரசு மின் வாரியம் இப்பகுதிக்கு மின் சேவை வழங்குகிறது.
# புனே கண்டோன்மென்ட்

## கல்வி

புனே கண்டோன்மென்ட் மன்றக் குழு, இப்பகுதியில் தொழிற் பயிற்சி நிலையம் (Industrial training institute), 3 உயர்நிலைப் பள்ளிகள், 6 துவக்கப் பள்ளிகள் நடத்துகிறது. மேலும் இந்த கண்டோன்மென்ட் பகுதியில் தனியார் பள்ளிகளும், கல்லூரிகளும் செய்ல்படுகிறது. இராணுவ மருத்துவக் கல்லூரி இக்கண்டோன்மென்ட் பகுதியில் இயங்குகிறது.
# புனே கண்டோன்மென்ட்

## மருத்துவம்

புனே கண்டோன்மென்ட் நிர்வாகம், இப்பகுதியில் 100 படுக்கைகள் கொண்ட ஒரு பெரிய மருத்துவமனை நடத்துகிறது. மேலும் ஒரு இராணுவ மருத்துவ மனையும் இயங்குகிறது.
# புனே கண்டோன்மென்ட்

## இதனையும் காண்க

- புனே பெருநகரப் பகுதிகள்
- தேகு ரோடு கண்டோன்மென்ட்
- கட்கி கண்டோன்மென்ட்
- புனே பெருநகரப் பகுதிகள்
- பிம்பிரி-சிஞ்ச்வடு மாநகராட்சி
- புனே மாநகராட்சி
# சூரரைப் போற்று

***சூரரைப் போற்று*** (*Soorarai Pottru*) 2020 ஆம் ஆண்டு வெளியான ஒரு அதிரடி தமிழ்த் திரைப்படம் ஆகும். இந்த திரைப்படத்தை பெண் இயக்குநர் சுதா கொங்கரா இயக்கி உள்ளார்.. இத்திரைப்படத்தை சூர்யா தயாரித்துள்ளார். திரைப்படத்தில் முக்கிய கதாபத்திரங்களை சூர்யா மற்றும் அபர்ணா பாலமுரளி ஆகியோர் ஏற்றனர். ஊர்வசி, மோகன் பாபு மற்றும் கருணாஸ் ஆகியோர் துணை கதாப்பத்திரங்களில் நடித்துள்ளனர். இப்படத்தின் கதையானது ஏர் டெக்கான் வானூர்தி நிறுவனத்தைத் துவக்கியவரான கோ. ரா. கோபிநாத்த்தின் கதையை தழுவியது ஆகும். 12 நவம்பர் 2020 அன்று, அமேசான் பிரைம் வீடியோ இணையதளத்தில் திரைப்படம் வெளியிடப்பட்டது.  
போஸ்ட் புரொடக்ஷன் தாமதங்கள் மற்றும் கோவிட்-19 தொற்றுநோய் காரணமாக படத்தின் திரையரங்கு வெளியீடு பாதிக்கப்பட்டது. தீபாவளி பண்டிகையை முன்னிட்டு 12 நவம்பர் 2020 அன்று அமேசான் பிரைம் வீடியோ மூலம் படம் டிஜிட்டல் முறையில் வெளியிடப்பட்டது.  
சூரரைப் போற்று விமர்சகர்களிடமிருந்து நேர்மறையான விமர்சனங்களைப் பெற்றது, அவர்கள் படத்தின் முக்கிய தொழில்நுட்ப அம்சங்களைப் பாராட்டினர், அதே நேரத்தில் சூர்யாவின் நடிப்பையும் சுதாவின் இயக்கத்தையும் பாராட்டினர். 78வது கோல்டன் குளோப்பில் சிறந்த வெளிநாட்டுத் திரைப்படம் பிரிவில் திரையிடப்பட்ட பத்து இந்திய படங்களில் ஒன்றாக இது தேர்ந்தெடுக்கப்பட்டது. விருதுகள்.இந்தத் திரைப்படம் 93வது அகாடமி விருதுகளில் திரையிடப்பட்டது, ஆனால் பரிந்துரைக்கப்படவில்லை. இத்திரைப்படம் ஷாங்காய் சர்வதேச திரைப்பட விழாவின் பனோரமா பிரிவிலும் நுழைந்தது. இது தற்போது IMDb இல் மூன்றாவது அதிக மதிப்பீடு பெற்ற திரைப்படம் மற்றும் 9.1 மதிப்பீட்டைப் பெற்றுள்ளது. , தி ஷாவ்ஷாங்க் ரிடெம்ப்ஷன் (1994) மற்றும் தி காட்பாதர் (1972) ஆகியவற்றின் பின்னால் மட்டுமே. இது மலையாளம் மற்றும் கன்னடதில் அதன் மொழிமாற்றம் பதிப்புகளுடன் ஒரே நேரத்தில் அதே தலைப்பில் வெளியிடப்பட்டது மற்றும் தெலுங்கில் “*ஆகாசம் நீ ஹட்டு ரா”* (மொழிபெயர்ப்பு.வானமே எல்லை) என்ற பெயரில் வெளியிடப்பட்டது. “*உதான்”* (மொழிமாற்றம். விமானம்) என்ற இந்தி மொழிமாற்றம் 4 ஏப்ரல் 2021 அன்று வெளியிடப்பட்டது.
# சூரரைப் போற்று

## நடிகர்கள்

- சூர்யா - நெடுமாறன் "மாறா" ராஜாங்கம்
- அபர்ணா பாலமுரளி - சுந்தரி "பொம்மி" நெடுமாறன்
- பரேஷ் ரவால் - பரேஷ் கோசுவாமி
- மோகன் பாபு - எம். பக்தவத்சலம் நாயுடு
- ஊர்வசி - பேச்சி ராஜாங்கம் (மாறாவின் தாயார்)
- கருணாஸ் - அலப்பறை
- பூ ராமு - ராஜாங்கம் (மாறாவின் தந்தையார்)
- கிருஷ்ணகுமார் - சைத்தன்யா "சே" ராவ்
- விவேக் பிரசன்னா - செபஸ்தியன்
- காளி வெங்கட் - காளி
- வினோதினி வைத்தியநாதன் - சித்திரா ராமசாமி
# சூரரைப் போற்று

## தயாரிப்பு

### வளர்ச்சி

சிம்ப்லி ஃப்ளை: எ டெக்கான் ஒடிஸி என்ற நாவலை அடிப்படையாகக் கொண்ட சிம்ப்லி டெக்கான் நிறுவனர் மற்றும் தொழில்முனைவோர் ஜி.ஆர்.கோபிநாத் எழுதிய திரைப்படம், 2009 ஆம் ஆண்டின் பிற்பகுதியில், ராவணன் (2010) தயாரிப்பின் போது மணிரத்னத்திற்கு உதவியபோது, சுதா கொங்கராவால் உருவாக்கப்பட்டது. பத்து வருடங்களுக்கும் மேலாக ஸ்கிரிப்டுக்கான விரிவான ஆராய்ச்சிப் பணிகள், அதே சமயம் த்ரோஹி, இருதி சுட்ரு மற்றும் அதன் தெலுங்கு மறு ஆக்கம் குருவின் இயக்கத்திலும் பிஸியாக இருந்தார். இருதி சுட்ருவின் ஆடியோ வெளியீட்டு விழாவின் போது, சுதா சூர்யாவை சந்தித்தார். தலைமை விருந்தினர்கள் மற்றும் ஸ்கிரிப்ட்டின் ஒரு வரியை விவரித்தார். இருப்பினும், 24 மற்றும் சிங்கம் 3 ஆகிய படங்களில் நடித்த பிறகு சூர்யா படத்தின் வேலைகளைத் தொடங்க முடிவு செய்தார், அதே நேரத்தில் சுதா குருவில் பணியாற்றத் தொடங்கினார்.  
குருவை முடித்த பிறகு, பாதி முடிக்கப்பட்ட ஸ்கிரிப்டை ஒப்படைக்க, பிப்ரவரி 2017 இல், சுதா மீண்டும் சூர்யாவை அவரது இல்லத்தில் சந்தித்தார். கதை மற்றும் கதையால் ஈர்க்கப்பட்ட சூர்யா, "படத்திற்கு எவ்வளவு செலவழிக்க வேண்டும் என்பதில் யாரும் தலையிட வேண்டாம் அல்லது எந்த காட்சியையும் மாற்ற வேண்டாம்" என்று சூர்யா விரும்பியதால், படத்தை தயாரிப்பதோடு நடிக்கவும் ஒப்புக்கொண்டார். இறுதி தயாரிப்பிலும் அவர் அக்கறை காட்டினார். மற்றும் படத்தின் தரம், அதனால் அவர் திட்டத்தை தயாரிப்பதன் மூலம் மேற்பார்வையை கையாள முடியும் என்று அவர் நம்பினார். முன்மொழியப்பட்ட பட்ஜெட் கணிசமாக அதிகமாக இருந்ததால், சிக்யா என்டர்டெயின்மென்ட் பேனரின் கீழ் படத்திற்கு கணிசமாக நிதியளிக்க தயாரிப்பாளர் குணீத் மோங்காவை சூர்யா அணுகினார். தி லஞ்ச்பாக்ஸ் (2013), மசான் (2015) மற்றும் அகாடமி விருது பெற்ற ஆவணப்படம் பீரியட் போன்ற விமர்சன ரீதியாக பாராட்டப்பட்ட திரைப்படங்களைத் தயாரித்ததற்காக. வாக்கியத்தின் முடிவு. (2018) நிறுவனம் இந்த திட்டத்திற்கு நிதியளிக்க ஒப்புக்கொண்டது, இதன்மூலம் அவர்களின் முதல் தென்னிந்திய திரைப்படம் ஆனது. இப்படம் அதிகாரப்பூர்வமாக ஏப்ரல் 2018 இல் சூர்யா 38 என்ற தற்காலிகத் தலைப்புடன் அறிவிக்கப்பட்டது.  
படத்தின் முன் தயாரிப்பு பணிகள் ஜூன் 2018 இல் தொடங்கப்பட்டன, மேலும் நவம்பர் மாதம் தொடங்கப்படும் என்று ஊகிக்கப்பட்டது, ஆனால் முன் தயாரிப்பு<nowiki/>களில் ஏற்பட்ட தாமதம் படத்தின் வெளியீட்டை மேலும் தள்ளியது. இயக்குநர் சுதா மற்றும் நடிகர் சூர்யாவுடன் இணைந்து முதன்முறையாக இப்படத்தின் இசையில் பணியாற்ற ஜி.வி.பிரகாஷ் குமார் தேர்வு செய்யப்பட்டார். இப்படத்தின் தொழில்நுட்பக் குழுவினர் ஒளிப்பதிவாளராக நிகேத் பொம்மிரெட்டி, இயக்குனரின் இருதி சுட்ருவில் பணியாற்றிய சதீஷ் சூர்யா மற்றும் படத்தொகுப்பாளராக குரு ஆகியோர் பணியாற்றுகின்றனர். மேலும் ஜாக்கி தயாரிப்பு வடிவமைப்பாளராகவும் பணியாற்றுகிறார். படம் கோபிநாத்தின் வாழ்க்கை வரலாறு அல்ல, ஆனால் அவரது வாழ்க்கையில் நடந்த சில சம்பவங்களால் ஈர்க்கப்பட்ட படம் என்று சுதா உறுதிப்படுத்தினார். படத்தில் நடந்த நிஜ வாழ்க்கை நிகழ்வுகளுக்கு ஏற்ப கொங்கரா திரைக்கதை மற்றும் திரைக்கதையில் மாற்றங்களைச் செய்துள்ளார். 13 ஏப்ரல் 2019 அன்று, போஸ்டர் வெளியீட்டுடன் சூரரைப் போற்று என தலைப்பு வெளியிடப்பட்டது.
# சூரரைப் போற்று

## தயாரிப்பு

### படப்பிடிப்பு

மதுரையைச் சேர்ந்த லட்சிய மனிதராகக் கருதப்படும் நெடுமாறன் ராஜாங்கம் (மாற) வேடத்தில் சூர்யா நடித்தார், இருப்பினும் ஜி.ஆர்.கோபிநாத்தின் கேரக்டரைத் தளர்வாக மாற்றியமைத்தார். மதுரையில் இருந்து 2-3 உதவி இயக்குநர்கள் மற்றும் எழுத்தாளர்களை மதுரையில் பேச சுதா நியமித்திருந்தார். சூர்யா தனது கேரக்டரைப் பற்றி கூறுகையில், "அவர் கோபத்திற்கு ஆளானவர் [...] கோபத்தில் கூட, சிலர் ஏன் வித்தியாசமான கண்ணோட்டத்தில் வருகிறார்கள் என்பதை அவரால் சிந்திக்க முடிகிறது. மனைவி, நண்பர்கள் மற்றும் பிறரிடம் எப்படி நடந்து கொள்ள வேண்டும் என்பது அவருக்குத் தெரியும். ". நடிப்பு சீரானதாக இருக்க, படப்பிடிப்புக்கு முன்னதாகவே சுதா இந்த கூறுகளை சரிசெய்தார்.அவர் சில உடல் மாற்றங்களையும் செய்தார்; அவரது இளைய பகுதிகளுக்காக, அவர் பாத்திரத்திற்காக உடலமைப்பைப் பெற 20-30 கிலோகிராம்களுக்கு மேல் எடையை இழந்தார், மேலும் கண்டிப்புடன் இருந்தார். வெள்ளரி உணவு மூலம் உணவு முறை.  
இத்திரைப்படம் மொத்தம் 96 கதாபாத்திரங்களைக் கொண்டிருந்தது, கதைக்களம் கதாநாயகனின் வாழ்க்கையை ஆரம்பம் முதலே கண்காணிக்கிறது மற்றும் திரையில் குறைந்த கால அளவு இருந்தபோதிலும் பல தருணங்களில் முக்கியத்துவம் பெறலாம். அபர்ணா பாலமுரளி கதாநாயகியாக நடிக்க ஒப்பந்தம் செய்யப்பட்டார், முதல் முறையாக சூர்யாவுடன் ஜோடியாக நடிக்கிறார். .அவரது கதாபாத்திரம் சுந்தரி கோபிநாத்தின் மனைவி பார்கவியை மாதிரியாகக் கொண்டது. அபர்ணாவும் இப்படத்திற்காக மதுரை ஸ்லாங்கைக் கற்றுக்கொண்டார். தெலுங்கு நடிகர் மோகன் பாபு பக்தவத்சலம் நாயுடு என்ற மூத்த அதிகாரியாக நடிக்க ஒப்பந்தம் செய்யப்பட்டார். ஊர்வசி ஆகஸ்ட் 2019 இல் படத்தின் நடிகர்களுடன் சேர்ந்தார். நெடுமாறனின் தாயாக நடித்தார். கருணாஸ், விவேக் பிரசன்னா, அச்யுத் குமார், காளி வெங்கட், கிருஷ்ணகுமார் மற்றும் வினோதினி வைத்தியநாதன் உள்ளிட்ட பலர் படத்தின் நடிகர்களில் சேர்க்கப்பட்டனர்.  
பாலிவுட் நடிகர் பரேஷ் ராவல் தமிழில் அறிமுகமாகும் எதிரியாக நடித்தார். அவரது கதாபாத்திரம் பரேஷ் கோஸ்வாமி, இரக்கமற்ற விமானப் போக்குவரத்து அதிபர், ஜெட் ஏர்வேஸின் தலைமை நிர்வாக அதிகாரி நரேஷ் கோயல் மாதிரியாக இருந்தார். டான் தனோவா வினோத் பாலையாவாக ஒரு சிறிய முக்கிய பாத்திரத்தில் தோன்றினார். சர்ச்சைக்குரிய இந்திய தொழிலதிபர் விஜய் மல்லையா இந்த படத்தில் கலாம் அந்த கதாபாத்திரத்தில் நடித்தார், குரலுக்கு நவீன் முரளிதர் டப்பிங் செய்தார். இருப்பினும், அவர் ஜூலை 2020 இல் படம் வெளியாவதற்கு சில மாதங்களுக்கு முன்பு இறந்தார்.
# சூரரைப் போற்று

## தயாரிப்பு

### தயாரிப்பிற்குப்பிந்தைய பணிகள்

ஜனவரி 2020 இல் படத்தின் படப்பிடிப்பை முடித்தவுடன் போஸ்ட் புரொடக்ஷன் நடவடிக்கைகள் விரைவில் தொடங்கப்பட்டன; இருப்பினும், கோவிட்-19 தொற்றுநோயைத் தொடர்ந்து இது மார்ச் 2020 இல் இடைநிறுத்தப்பட்டது. கோவிட்-19 வழிகாட்டுதல்களுக்குப் பிந்தைய பணியை மீண்டும் தொடங்க தமிழக அரசு அனுமதி வழங்கிய பிறகு, 11 மே 2020 அன்று நடவடிக்கைகள் மீண்டும் தொடங்கப்பட்டன. ஜூன் 2020 தொடக்கத்தில், மத்திய திரைப்படச் சான்றிதழ் வாரியம் படத்திற்கு எந்தவித வெட்டுக்களும் இல்லாமல் U சான்றிதழ் வழங்கியது. சூர்யாவின் நடிப்பைப் பாராட்டினார். ஆகஸ்ட் மாதம் சென்சார் போர்டு அறிக்கை வெளியிடப்பட்டது, படத்தின் இறுதி இயக்க நேரம் 153 நிமிடங்கள் மற்றும் படத்தில் பயன்படுத்தப்பட்ட புண்படுத்தும் வார்த்தைகள் முடக்கப்பட்டன. படம் நேரடியாக டிஜிட்டல் ரிலீஸ் செய்ய திட்டமிடப்பட்டபோது, அதிகாரப்பூர்வ இயக்க நேரம் 149 நிமிடங்களுக்கு, கசப்பான வார்த்தைகள் ஒலிக்கவில்லை. படத்தின் நீக்கப்பட்ட காட்சிகள் 19 பிப்ரவரி 2021 அன்று (படத்தின் 100வது நாள் ஓட்டத்துடன்) யூடியூப் மூலம் தயாரிப்பு நிறுவனத்தால் வெளியிடப்பட்டது.
# சூரரைப் போற்று

## வெளியீடு

சூரரை பொற்று முதலில் கிறிஸ்துமஸ் (25 டிசம்பர் 2019) அன்றும், பின்னர் பொங்கல் (15 ஜனவரி 2020) அன்றும் வெளியிட திட்டமிடப்பட்டது. தயாரிப்புக்கு பிந்தைய பணிகள் நிலுவையில் இருந்ததால், படத்தின் திரையரங்கு வெளியீடு தாமதமானது. பின்னர் 1 மே 2020 அன்று வெளியிட திட்டமிடப்பட்டது. இதுவும் கோவிட் -19 பெருந்தொற்று காரணமாக நிறுத்தி வைக்கப்பட்டது. சமூக ஊடகங்கள் மூலம் அவரது ரசிகர்களுடனான இயங்கலை உரையாடலில், சூரியா இறுதியில், இந்த படம் திரையரங்குகளில் வெளியிடப்படும் என்று கூறினார். இருப்பினும், விநாயக சதுர்த்தியையொட்டி, 30 அக்டோபர் 2020 அன்று அமேசான் பிரைம் வீடியோவின் மேல்-ஸ்ட்ரீமிங் சேவை மூலம் படம் திரையிடப்படும் என்று 22 ஆகஸ்ட் 2020 அன்று சூர்யா உறுதிப்படுத்தினார். மேலும் திரையரங்கு வெளியீடு நிறுத்தப்பட்டது. பெருந்தொற்றால் பொழுதுபோக்குத் துறை நிதி சிக்கல்களை எதிர்கொண்டது. மேலும் அவர் ஒரு தயாரிப்பாளராக அல்லாமல், ஒரு நடிகராக தனது முடிவை எடுத்தார்.  
இந்த படம் திரையரங்குகளில் பார்க்க விரும்பிய நடிகரின் ரசிகர்களிடமிருந்து ஏமாற்றமளிக்கும் முடிவாக இருந்தது. இதனால் சூர்யா தனது முடிவை மறுபரிசீலனை செய்யும்படி கேட்டுக்கொள்ளப்பட்டார். சூர்யா ஜோதிகா நடித்த பொன்மகள் வந்தாள் (2020) திரைப்படத்தை வெளியிட்டபோது இதே போன்ற சர்ச்சையை எதிர்கொண்டார். ஸ்ட்ரீமிங் பிளாட்பாரம், பெருந்தொற்றின் போது எண்ணியில் முறையில் வெளியிடப்பட்ட முதல் தமிழ்த் திரைப்படமாக பொன்மக்ள வந்தாள் மாறியது. மேலும் அவரது இந்த முடிவு திரையரங்கு உரிமையாளர்களுக்கு பின்னடைவை அளித்தது. இயக்குநர் ஹரியும் படத்தை எண்ணியல் முறையில் வெளியிடும் முடிவை மறுபரிசீலனை செய்ய சூரியாவுக்கு ஒரு கடிதம் எழுதினார். பாரதிராஜா அவருக்கு துணை நின்றார். மேலும் அவரது முடிவை வரவேற்று, தற்போதைய நிலையில் இது சரியான நடவடிக்கை என்று குறிப்பிட்டார். எண்ணியில் வெளியீட்டில் இந்த படம் 200 நாடுகளில் திரையிடப்படும் என்று படத்தயாரிப்பு நிறுவனம் கூறியது. படத்தின் லாபத்தில் இருந்து 5 கோடியை திரைப்படத் தொழிலாளர்களுக்கு நன்கொடையாக வழங்குவதாக சூர்யா மேலும் அறிவித்தார்.  
படத்தின் வெளியீட்டு தேதிக்கு ஒரு வாரத்திற்கு முன், 21 அக்டோபர் 2020 அன்று, இந்திய விமானப்படையில் இருந்து தடையின்மை சான்று பெறுவதில் ஏற்பட்ட தாமதத்தால் பட வெளியீடு ஒத்திவைக்கப்படுவதாக சூர்யா அறிவித்தார். 12 நவம்பர் 2020 அன்று தீபாவளி பண்டிகையை முன்னிட்டு படம் வெளியாகும் என்று தயாரிப்பாளர்கள் அறிவித்தனர்.தமிழ்,தெலுங்கு,மலையாளம் மற்றும் கன்னடம் ஆகிய மொழிகளில் வெளியான சூரரைப் போற்று, தெலுங்குப் பதிப்பான "*ஆகாசம் நீ ஹத்து* *ரா"* என்ற தலைப்பில், மற்றும் சத்யதேவ் காஞ்சரனா படத்தின் தெலுங்கு பதிப்பில் சூர்யாவின் கதாபாத்திரத்திற்கு குரல் கொடுத்தனர். “*உதான்”* என்ற இந்தி மொழிமாற்றம் கடந்த 4 ஏப்ரல் 2021 ஆம் தேதி வெளியிடப்பட்டது.
# சூரரைப் போற்று

## வெளியீடு

### சந்தைப்படுத்தல்

படத்தின் விளம்பர உத்தியின் ஒரு பகுதியாக, தயாரிப்பு நிறுவனம் ஸ்பைஸ்ஜெட் நிறுவனத்துடன் தங்கள் அதிகாரப்பூர்வ பங்காளியாக ஒத்துழைக்கப் போவதாக அறிவித்தது. ஸ்பைஸ்ஜெட்டின் தலைவர் அஜய் சிங் தனது நிறுவனத்தின் போயிங் 737 விமானத்தை 13 பிப்ரவரி 2020 அன்று முத்திரையிடப்பட்ட படத்தின் போஸ்டருடன் அறிமுகப்படுத்தினார், அதே நாளில் படத்தின் இரண்டாவது சிங்கிள் நிறுவனத்தின் போயிங் 737 விமானத்தில் நடுவானில் வெளியிடப்பட்டது. விமானம். ஏர் ஏசியா இந்தியா கபாலி (2016) மற்றும் ஸ்பைஸ்ஜெட் தர்பார் (2020) ஆகிய படங்களுக்குப் பிறகு, இந்தியத் திரைப்படம் ஒன்றின் விளம்பரத்திற்காக பயணிகள் ஜெட் போர்த்தப்பட்டது இது மூன்றாவது முறையாகும். சூரரைப் போற்று திரைப்படம் 14 ஏப்ரல் 2020 அன்று வெளியிடப்பட்டது. தமிழ் புத்தாண்டு தினத்தை முன்னிட்டு, மேக்கிங் வீடியோவில் இடம் பெற்றுள்ள சூர்யாவின் அர்ப்பணிப்பு மற்றும் கடின உழைப்பு ரசிகர்களால் பாராட்டப்பட்டது.  
படம் வெளியாவதற்கு முன், சூர்யா ஒரு பிரமாண்டமான விண்வெளி பலூனை ஒரு சிறப்பு போஸ்டருடன் கூடிய உயரத்தில் ஏவினார். 10,000 க்கும் மேற்பட்ட ரசிகர்களின் கையொப்பத்துடன் கூடிய இந்த போஸ்டர், கடல் மட்டத்திலிருந்து 34,000 அடி உயரத்தில் ஜெர்மன் படக்குழுவினரால் ஏவப்பட்டது. .முதல்-ஒரு-வகையான விளம்பர நடவடிக்கை சமூக ஊடக தளங்கள் மற்றும் இணையம் மூலம் வைரலாக பரவியது.படத்திற்கான டுவிட்டர் எமோஜி வெளியீட்டிற்கு முன்னதாக தொடங்கப்பட்டது.
# சூரரைப் போற்று

## வெளியீடு

### திரையரங்கு வெளியீடு ரத்து செய்யப்பட்டது

சூரரைப் போற்று பின்னர் 23 ஆகஸ்ட் 2021 அன்று திரையரங்குகளில் மறுவெளியீடு செய்யத் திட்டமிடப்பட்டது, அப்போது தமிழ்நாட்டில் கோவிட்-19 வழக்குகள் அதிகரித்ததால் மூடப்பட்ட பின்னர் திரையரங்குகள் மீண்டும் செயல்பட அனுமதிக்கப்பட்டன. சுவாரஸ்யமாக, சத்யத்தில் படம் திரையிடப்பட்ட பிறகு இந்த முடிவு முன்னதாகவே திட்டமிடப்பட்டது. பிப்ரவரி 2021 இல் சென்னை சர்வதேச திரைப்பட விழாவை முன்னிட்டு சென்னை<nowiki/>யில் உள்ள திரையரங்குகள். திரையரங்கில் முதல் திரையிடலின் போது நல்ல வரவேற்பைப் பெற்ற பிறகு, தயாரிப்பாளர்கள் திரையரங்குகளில் மறு வெளியீட்டிற்குத் திட்டமிட்டுள்ளனர். சுவாரஸ்யமாக, 2D எண்டர்டெயின்மென்ட் படத்தை இலவச விநியோகத்தில் திரையிட திட்டமிட்டிருந்தது. அதன் அடிப்படையில் கிடைக்கும் லாபம் முழுவதும் திரையரங்கு உரிமையாளர்களிடம் ஒப்படைக்கப்படும். இருப்பினும், டிஜிட்டல் தளங்களில் வெளியாகும் படங்களைத் திரையிடுவதில்லை என தமிழ்நாடு திரையரங்கு உரிமையாளர்கள் சங்கம் (டிஎன்டிஓஏ) முடிவு செய்ததால், இந்தத் திட்டம் கைவிடப்பட்டது.
# சூரரைப் போற்று

## தாக்கம்

இயக்குநர் ஷங்கர், நடிகர்கள் மகேஷ் பாபு, சமந்தா அக்கினேனி உள்ளிட்ட பிரபலங்கள் படத்தைப் பாராட்டி சூரரைப் போற்றுக்கு நேர்மறையான பதிலைப் பெற்றது. ட்விட்டரின் கருத்துக்கணிப்பு அறிக்கையின்படி, பொழுதுபோக்குப் பிரிவில் இந்த ஆண்டின் இரண்டாவது அதிக ட்வீட் செய்யப்பட்ட ஹேஷ்டேக் என்ற பெருமையைப் பெற்றது. கூகுள் ட்ரெண்ட்ஸில் அதிகம் தேடப்பட்ட இரண்டாவது தலைப்பாகும் IMDb இல் மற்றும் 9.1 மதிப்பீட்டைப் பெற்றுள்ளது, தி ஷாவ்ஷாங்க் ரிடெம்ப்ஷன் (1994) மற்றும் தி காட்பாதர் (1972) ஆகியவற்றுக்குப் பின்னால்.
# சூரரைப் போற்று

## மறு ஆக்கங்கள்

இந்தப் படத்தை இந்தியில் சுதா கொங்கரா மறு ஆக்கம் செய்ய உள்ளார். இந்த மறு ஆக்கம்கை விக்ரம் மல்ஹோத்ராவின் அபுண்டன்டியா என்டர்டெயின்மென்ட் நிறுவனத்துடன் இணைந்து 2டி என்டர்டெயின்மெண்ட் தயாரிக்கிறது.
# சூரரைப் போற்று

## இசை

ஜி.வி.பிரகாஷ் குமார், ஏப்ரல் 2019 இல், படப்பிடிப்பு தொடங்கும் முன், தைக்கூடம் பிரிட்ஜ் இசைக்குழுவுடன் இணைந்து ஒரு பாடலைப் பதிவுசெய்து படத்தின் இசை மற்றும் ஒலிப்பதிவில் பணியாற்றினார். பாடகர்கள் டீ, செந்தில் கணேஷ் மற்றும் ஹரிஷ் சிவராமகிருஷ்ணன் அகம் இசைக்குழுவும் ஆல்பத்திற்கு பங்களித்தது. அக்டோபர் 2019 இல் படத்தின் பின்னணி இசையில் பிரகாஷ் பணியாற்றினார். நவம்பர் 2019 இல், "மாரா தீம்" என்று பெயரிடப்பட்ட படத்தின் தீம் இசைக்கான ராப் பதிப்புகளை சூர்யா உருவாக்குவார் என்று பிரகாஷ் அறிவித்தார். இந்தப் பாடல் பாடகராக அவர் மூன்றாவது இடத்தைப் பிடித்தது. அவர் அஞ்சான் (2014) மற்றும் வெளியிடப்படாத பார்ட்டி திரைப்படத்தில் ஒரு பாடலுக்காகப் பாடினார். படத்தின் ஒலிப்பதிவு ஆல்பம் 24 ஜூலை 2020 அன்று சோனி மியூசிக் இந்தியா லேபிளால் வெளியிடப்பட்டது.
# சூரரைப் போற்று

## இசை

#### தமிழ் பாடல்கள்

| 3:48 |
| --- |
# சூரரைப் போற்று

## இசை

#### தெலுங்கு பாடல்கள்

| 1:10 |
| --- |
# சூரரைப் போற்று

## இசை

#### கன்னட பாடல்கள்

அனைத்து பாடல்களையும் அனிருத் சாஸ்திரி எழுதியுள்ளார்.
| 3:51 |
| --- |
# சூரரைப் போற்று

## இசை

#### மலையாளம் பாடல்கள்

அனைத்து பாடல் வரிகளையும் சுதாம்சு எழுதியுள்ளார்.
| 3:51 |
| --- |
# வடகிழக்கு மண்டலக் குழு

வடகிழக்கு கவுன்சில் *கடும் நீல நிறத்தில்* காட்டப்பட்டுள்ளது ]]
**வடகிழக்கு மண்டல குழு** (*North Eastern Council*) என்பது ஒரு மண்டல சபை ஆகும். மண்டலக் குழு சட்டம் 1971 இன் கீழ் அமைக்கப்பட்ட ஒரு சட்டரீதியான ஆலோசனைக் குழுவாகும். இது நவம்பர் 7, 1972 அன்று சில்லாங்கில் நடைமுறைக்கு வந்தது. இந்தியாவின் வடகிழக்கு மாநிலங்கள் எட்டு மாநிலங்கள். அருணாச்சலப் பிரதேசம், அசாம், மணிப்பூர், மேகாலயா, மிசோரம், நாகாலாந்து, திரிபுரா மற்றும் சிக்கிம் ஆகியவை ஆகும். முதலமைச்சர்கள் மற்றும் ஆளுநர்கள் அவர்களை பிரதிநிதித்துவப்படுத்துகின்றனர். சிக்கிம் 2002 ஆம் ஆண்டில் மண்டல குழுவில் சேர்க்கப்பட்டது. சபையின் தலைமையகம் சில்லாங்கில் அமைந்துள்ளது.
# வடகிழக்கு மண்டலக் குழு

## பணிகள்

மண்டல குழு ஆரம்பத்தில் ஒரு ஆலோசனைக் குழுவாக அமைக்கப்பட்டது. ஆனால், இப்போது 2002 முதல் மண்டல திட்டமிடல் அமைப்பாக செயல்படுகிறது. இந்த மாநிலங்களின் பொருளாதார மற்றும் சமூகத் திட்டத்தை கவனித்துக்கொள்வதற்கும், மாநிலங்களுக்கு இடையிலான சுமூகமான உறவை மேம்படுத்தவும் செயல்படுகிறது.
# வடகிழக்கு மண்டலக் குழு

## நிதி

மண்டல குழுவின் நிதி முக்கியமாக மத்திய அரசிடம் உள்ளது. வரலாற்று ரீதியாக 56% மாநில அரசுகள் மற்றும் மீதமுள்ளவை மத்திய அரசு துறைகளால் வழங்கப்பட்டுள்ளன. 2017 ஆம் ஆண்டு வெளியிடப்பட்ட 3 ஆண்டு திட்டம், 2500 கோடி வருடாந்திர பட்ஜெட்டைக் கொண்டது.
# வடகிழக்கு மண்டலக் குழு

## மேலும்காண்க

- மண்டலக்குழு
# நியமசபா மந்திரம்

**நியமசபா மந்திரம்** (*Niyamasabha Mandiram*) என்பது திருவனந்தபுரத்தின் பாளையத்தில் அமைந்துள்ள ஒரு அரசு கடடம் ஆகும். இது கேரள சட்டமன்றம் அல்லது நியமசபா அமைந்துள்ள இடமாகும். இந்த வளாகமானது பல சமகால கட்டடக்கலை பாணிகளின் வலுவான தாக்கங்களுடன், பாரம்பரிய கேரளக் கட்டிடக்கலை பாணியில் கட்டப்பட்டுள்ளது. இது பிரமாண்டமான படிக்கட்டுகள், பூங்காக்கள், நீர்நிலைகள் போன்றவற்றுடன் பெரிய சட்டமன்ற மண்டபத்தைக் கொண்ட ஒரு கட்டமைப்பாகும். உயர் பாதுகாப்பு மண்டலத்தில் அமைந்துள்ள இந்த வளாகத்தில் நியமசபா அவைத்தலைவர், அனைத்து சட்ட மன்ற உறுப்பினர்களின் அலுவலகங்கள், மற்றும் சுயாதீன ஆணையங்கள் மற்றும் அமைப்புகளின் அலுவலகங்கள் உள்ளன. இந்த சட்டமன்ற வளாகமானது 22 மே 1998 அன்று இந்தியக் குடியரசுத் தலைவர், கே. ஆர். நாராயணனால் திறந்து வைக்கப்பட்டது.
# நியமசபா மந்திரம்

## வரலாறு

கேரள மாநிலத்தின் *நியமசபா* எனப்படும் சட்டமன்றமானது துவக்கத்தில் அதாவது திருவிதாங்கூர் இராச்சியக் காலத்தில் சிறீ மூலம் பிரபல சட்டசபை மற்றும் ஸ்ரீ சித்ரா மாநில கவுன்சிலின் அவைக்கூடங்கள் 1933 டிசம்பர் 12 முதல் அரசு செயலக வளாகத்தில் அமைந்தது. இந்திய விடுதலைக்குப் பிறகு, சட்டமன்ற மண்டபம் புதிதாக உருவாக்கப்பட்ட திருவாங்கூர்-கொச்சி மாநில சட்டமன்றத்தின் இடமாகவும், பின்னர், 1956 ஆம் ஆண்டில் புதியதாக கேரள மாநிலம் உருவான பிறகு அமைந்த சட்டமன்றத்தின் இடமாகவும் அமைந்தது. புதிய கேரள சட்டப்பேரவையில் அதிக எண்ணிக்கையிலான உறுப்பினர்கள் இருந்ததால், இடப் பற்றாகுறை ஒரு பெரிய தடையாக மாறியது - குறிப்பாக 1970 களில், சட்டமன்ற நடவடிக்கைகளை பார்வையிட கூடுதலாக பொது மக்கள் அனுமதிக்கப்பட்டவுடன் காட்சி மாடத்தில் மேலும் நெருக்கடி ஏற்பட்டது. இதனால் சட்டசமன்றத்துக்காக ஒரு புதிய வளாகத்தை உருவாக்க முடிவு செய்யப்பட்டது. 1979 ஆம் ஆண்டில், அப்போதைய இந்திய குடியரசு தலைவராக இருந்த நீலம் சஞ்சீவ ரெட்டி புதிய வளாகத்திற்கு அடிக்கல் நாட்டினார்.  
சட்டமன்ற வளாக கடடம் கட்ட தேர்ந்தெடுக்கப்பட்ட இடமானது திருவனந்தபுரம் நகரின் மையத்தில் உள்ள பாளையம் என்ற இடத்தில் உள்ள அரசு தோட்டமாகும், இது ஒரு காலத்தில் திருவிதாங்கூர் இராணுவத்தின் நாயர் படைப்பிரிவின் தலைமையகமாக இருந்தது. பழைய இராணுவ தலைமையகம் சட்டமன்ற அருங்காட்சியகமாக மாற்றப்பட்டது.
# நியமசபா மந்திரம்

## வரலாறு

### உட்புறம்

நியமசபா மந்திரல் தரை தளம் மற்றும் அலுவல்பூர்வ கார்களை நிறுத்துவதற்கான ஒரு அடித்தளம் உட்பட மொத்தம் 5 அடுக்குகள் உள்ளன. முதல் மாடியில் உள்ள வராந்தாவுக்கு செல்வதற்கு, 51 படிக்கட்டுகள் உள்ளன இவை அகலம் கொண்டவை.  
முழு கட்டட அமைப்பும் பெரிய சதுரவடிவில் உள்ளது. இதில் நான்கு முகப்புகள் உள்ளன, ஒவ்வொறு முகப்பையும் 40 தூண்கள் தாங்கியுள்ளன. முதன்மை நுழைவாயில் மேற்கு நோக்கி உள்ளது. மேற்குப் பகுதியில் ஒரு பெரிய வட்ட செப்புத் தகட்டில் கேரள அரசு சின்னம் பொறிக்கப்பட்டுள்ளது. தேக்கு மற்றும் நூக்கமரத்தால் இழைத்து அழகூட்டபட்ட வராந்தா வழியாக சட்டமன்ற மைய மண்டபத்திற்கு செல்லும் வழி உள்ளது. மைய மண்டபம் 95 அடி உயரத்துடன் 8 மாடங்களுடன் உள்ளன, இதில் மொத்தம் 800 பேர் அமரலாம். மைய மண்டபத்தில் 140 இருக்கைகள் அரைவட்டட பாணியில் அமைக்கப்பட்டுள்ளன. சபாநாயகருக்கு ஒரு பெரிய மேடை மற்றும் நிர்வாக ஊழியர்களுக்கான 3 நடுவர் மேசைகள் உள்ளன. பின்னணி சுவரில் மகாத்மா காந்தியின் பெரிய உருவப்படம் உள்ளது. 140 இருக்கைகள் ஒவ்வொன்றிற்கும் ஒலிபெருக்கி மற்றும் மின்னணு வாக்குப்பதிவு முறைகள் அமைக்கபட்டுள்ளன.  
நியமசபா மந்திரத்தில் மைய சட்டமன்ற மண்டபத்தைத் தவிர பின்வரும் அலுவலகங்கள் உள்ளன:  
- சபாநாயகர் அறை
- முதல்வரின் அலுவலகம்
- எதிர்க்கட்சித் தலைவர் அலுவலகம்
- தலைமை கண்காணிப்பாளரின் அலுவலகம்
- கண்காணிப்பு மற்றும் காபாளரின் தலைமை அலுவலகம்
- ஊடக அறை
- பத்திரிகை மற்றும் தகவல் மையம்
- மாநாட்டு அறை  
இது தவிர, ஒரு பெரிய உணவகம் மற்றும் சமையலறை வசதி, தரை தளத்தில் அமைந்துள்ளது. அடித்தளத்தில் ஒரு பெரிய வாகன தரிப்பிடம் உள்ளது, இதில் 400 மகிழுந்துகளை நிறுத்தலாம்.
# நியமசபா மந்திரம்

## வரலாறு

### வெளிப்புறம்

இரண்டு பெரிய பூங்காக்கள் உள்ளன; தென்பறப் பூங்காவில் பல பிரபல தலைவர்கள் மற்றும் கடந்த கால மூத்த சட்டமன்ற உறுப்பினர்களின் நினைவுச் சின்னங்கள் உள்ளன. வடக்கு பூங்காவில் பல நீர்சார் அம்சங்கள் உள்ளன.
# நியமசபா மந்திரம்

## வரலாறு

### வெளிப்புறம்

#### சிலைகள்

- பெரிய படிக்கட்டுக்கு முன்னால் மகாத்மா காந்தியின் பெரிய சிலையானது, தியானிக்கும் வடிவில் அமைக்கபட்டுள்ளது
- பெரிய படிக்கட்டின் வலது பக்கத்தில் ஜவகர்லால் நேருவின் சிலை உள்ளது
- பெரிய படிக்கட்டின் இடது பக்கத்தில் பி. ஆர். அம்பேத்கரின் சிலை
- கீழ் நுழைவாயிலில் கே. ஆர். நாராயணனின் மார்பளவு சிலை.
# நியமசபா மந்திரம்

## வரலாறு

### நிர்வாக அலுவலகம்

பரப்பளவு கொண்ட நிர்வாக அலுவலக வளாகத்தில் ஒவ்வொரு சட்டமன்ற உறுப்பினருக்கும் தனித்தனியாக அலுவலகங்கள் உள்ளன. சட்டமன்ற ஆணையங்கள் போன்ற சில அலுவலகளும் கேரள லோகாயுக்தாவின் அலுவலகமும் இந்த நிர்வாக அலுவலக வளாகத்தில் அமைந்துள்ளது.
# நியமசபா மந்திரம்

## சட்டமன்ற நூலகம்

இந்தப் பிரிவானது 120 ஆண்டு பழமையான கேரள சட்டமன்ற நூலகத்தின் தாயகமாகும், இப்போது 100,000 க்கும் மேற்பட்ட தலைப்புகள் மற்றும் அரசியல் குறிப்பு புத்தகங்கள், பல்வேறு சட்டங்கள் மற்றும் செயல்களின் அசல் பிரதிகள் மற்றும் பிற சட்ட குறிப்புகள், எம்.எல்.ஏக்கள் மற்றும் ஆராய்ச்சி அறிஞர்களின் குறிப்புக்காக உள்ளது. இங்கு சட்டமன்ற செயலகத்தின் முன்னாள் உறுப்பினர்கள் மற்றும் அதிகாரிகளுக்கும் அனுமதி வழங்கப்படுகிறது. 1888 முதல் சபையின் முழு நடவடிக்கை குறிப்புகளையும் நூலகம் பாதுகாக்கிறது மேலும் இவற்றின் எண்ணிம பதிப்புகள் மற்றும் நியமசபா 1957 முதல் நிறைவேற்றிய அனைத்து மசோதா உரையையும் இது தன் இணையதளத்தில் வெளியிட்டுள்ளது. மேலும், சபையில் இதுவரை தாக்கல் செய்யப்பட்ட அனைத்து சட்டமன்ற குழு அறிக்கைகள் மற்றும் விசாரணை ஆணைய அறிக்கைகளையும் எண்ணிம மயமாக்கி அவற்றை இயங்கலையில் கிடைக்கச் செய்யும் திட்டங்கள் உள்ளன.